
	Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsniu, Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 „Dėl numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ 2 punktu bei atsižvelgdama į Birštono savivaldybės tarybos 2016 m. vasario 5 d. sprendimą Nr. TS-13 „Dėl Antano Serafino Zenkevičiaus atminimo įamžinimo Birštone“, Birštono savivaldybės taryba n u s p r e n d ž i a:
1. Suteikti Birštono seniūnijos Ivoniškių kaimo gatvei Vilniaus gatvės pavadinimą pagal pridedamą priedą.
2. Suteikti Birštono mieste esančiai krantinei Antano Serafino Zenkevičiaus krantinės pavadinimą pagal pridedamą priedą.
Šis sprendimas gali būti skundžiamas Kauno apygardos administraciniam teismui (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo dienos.

	SUDERINTA:
Birštono savivaldybės administracijos Architektūros ir kraštotvarkos skyriaus vedėjas


Mantas Michaliunjo
2017-09-05
	SUDERINTA:
Birštono savivaldybės administracijos 
direktoriaus pavaduotojas


Ramūnas Noreika
2017-09-05
	SUDERINTA:
Birštono savivaldybės administracijos Teisės ir personalo skyriaus vedėja

Birštono savivaldybės administracijos Bendrojo skyriaus vyriausioji kalbos tvarkytoja 

Birštono savivaldybės tarybai

AIŠKINAMASIS RAŠTAS
PRIE TARYBOS SPRENDIMO PROJEKTO „DĖL GATVIŲ PAVADINIMŲ SUTEIKIMO“

1. Parengto projekto tikslas – suteikti Birštono mieste esančiai krantinei, Antano Serafino Zenkevičiaus krantinės pavadinimą, o Birštono seniūnijos Ivoniškių kaimo gatvei – Vilniaus gatvės pavadinimą.
2. Kaip šiuo metu sprendžiami projekte aptarti klausimai: priimtas Birštono savivaldybės tarybos 2016 m. vasario 5 d. sprendimas Nr. TS-13 „Dėl Antano Serafino Zenkevičiaus atminimo įamžinimo Birštone“.
3. Kokių pozityvių rezultatų laukiama: Birštono mieste esančią krantinę pavadinus Antano Serafino Zenkevičiaus krantine, bus įamžintas ilgamečio Birštono savivaldybės mero atminimas. Suteikus pavadinimą Ivoniškių kaimo gatvei, bus galima toliau suteikinėti naujus adresus šio kaimo gyventojams.
4. Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta: nėra.
5. Kokie šios srities aktai tebegalioja: Birštono savivaldybės tarybos 2016 m. vasario 5 d. sprendimas Nr. TS-13 „Dėl Antano Serafino Zenkevičiaus atminimo įamžinimo Birštone“.
6.  Rengiant projektą gauti specialistų vertinimai ir išvados: nėra.
7. Projekto iniciatoriai: Birštono savivaldybės administracijos Architektūros ir kraštotvarkos skyrius. 
8. Lėšų poreikis teisės aktui įgyvendinti: nereikalingas. 
9. Kiti, autorių nuomone, reikalingi paaiškinimai: nėra.

